પુષ્ટિ સંપ્રદાય સ્થાપક પૂજ્ય વલ્લભાચાર્ય મહારાજની બેઠક એટલે ધંધુકા થી ૧૦ કી.મી. દૂરનું તગડી ગામ. આ તાલુકાનું ઝાંઝરકા ગામ સંત શ્રી.સવૈયાનાથ ભવ્ય મંદિર માટે જાણીતું છે. ભડીયાદ નાં સૈયદ બુખારીપીરની દરગાહ ભારતભર માં હિંદુ-મુસ્લિમ ભાવિકોનું આસ્થાનું સ્થાન છે તથા હિંદુ-મુસ્લિમ એકતાનું પ્રતિક છે. કોમી એકતા અને માનવતાનો સંદેશો આપતા આવા તો અનેક ધર્મસ્થાનોથી તાલુકો શોભી રહ્યો છે. પાણીની અછતનો વર્ષોથી સામનો કરતો આ તાલુકો પ્રમાણ માં ઓછી ખેતીનીપજો મેળવે છે. પાણી ની અછત દુર કરવા ઘણા ગામો દ્રારા ચેકડેમો બનાવી આ પ્રદેશ ને હરિયાળો બનાવવાના પ્રયત્નો થઇ રહ્યા છે. પરંતુ મોટા ભાગની નીપજો દવાઓ અને વિલાયતી ખાતરોથી મુક્ત હોય છે. તાલુકાનો ભાલપ્રદેશ એટલે સાશીયા ઘઉં અને ચણા ની પેદાશ આપતો સમતલ પ્રદેશ.